морбили
информация за заболяването морбили
морбили (известна като дребна шарка) е инфекциозно заболяване, което се характеризира с обща интоксикация, възпаление на лигавицата на горните дихателни пътища, характерен макуло-папулозен обрив по кожата и усложнения от страна на дихателната система. причинява се от рнк-вирус от рода morbillivirus, measles virus. инфекцията се разпространява по въздушно-капков път. през втората половина на 20 век е въведена ваксинация срещу дребна шарка, която рязко снижава високата смъртност сред децата в световен мащаб. морбили е едно от заболяванията, които според световната здравна организация поетапно трябва да бъдат изкоренени в америка, европа, близкия изток и в световен мащаб до 2020 г.[1]
още през ix век персийски лекар публикува едни от първите данни за заболяването. през 1757 г. шотландски лекар доказва, че морбили се причинява от инфекциозен агент в кръвта на пациентите. разработването на ваксината започва през 1954 г. с опити за изолиране на вируса в кръвта на заразения. по-късно (1963 г.) джон ендърс и колеги създават първата ваксина срещу морбили, използвана първоначално предимно в сащ. след въвеждането на ваксината през 1981 г. броят на регистрираните за една година случаи намалява с 80%. заболяването е обявено за елиминирано в съединените щати през 2000 г.[2]

информация за ваксината срещу морбили
чрез ваксинацията срещу морбили се цели предотвратяване на заболяването и на тежките усложнения. индиректно ваксината намалява разпространението на вируса сред неваксинираните. имунизацията срещу морбили се препоръчва за всички деца над 13-месечна възраст и възрастни, при които не е противопоказна. обхващането на децата с 2 дози ваксина трябва да бъде стандарт на всички имунизационни програми. за контрол на морбили в света е необходимо постигане и поддържане на имунизационен обхват ≥93-95% във всички региони на сзо.
ваксината съдържа живи вируси, които са със силно понижена активност, поради което възможността за заразяване е сведена до минимум. страничните явления и нежеланите реакции при морбилната ваксина са леки и бързопреходни. те са резултат от размножаването на вируса и развитието на лека инфекция. в редки случаи се появява болка и напрежениe на инжекционното място до 24-тия час, последвани от лека температура. около 7-12-ия ден в 5 % от имунизираните се наблюдава температура около 39º с за 1-2 дни, в 2% от имунизираните – преходен обрив. морбилната ваксина не съдържа яйчен протеин и затова може да се прилага на деца с алергия към яйца.
през 1993 г. ваксината срещу морбили е включена в имунизационния календар на република българия в комбинация с ваксини срещу рубеола и епидемичен паротит (триваксина).



повече за състава на многокомпонентната ваксина, част от която е ваксината срещу морбили, можете да прочетете тук.





[1]who measlesfact sheet n°286  updated november 2015



[2] cdcmeasles (rubeola) measles history pre-vaccine era